C 484/28
DA
Den Europæiske Unions Tidende
20.12.2022
Ny national side af euromønter bestemt til at blive sat i omløb (2022/C 484/10)
National side af den nye 2-euroerindringsmønt bestemt til at sættes i omløb, udstedt af Spanien Euromønter, der er bestemt til at blive sat i omløb, har status som lovligt betalingsmiddel i hele euroområdet.
Kommissionen offentliggør alle nye euromønters design for at informere den brede offentlighed og alle, der beskæftiger sig professionelt med mønter, herom (1).
I overensstemmelse med Rådets konklusioner af 10. februar 2009 (2) kan medlemsstaterne i euroområdet og lande, der har indgået monetære aftaler med Den Europæiske Union om udstedelse af euromønter, udstede euroerindringsmønter bestemt til at blive sat i omløb, såfremt visse betingelser er opfyldt, navnlig betingelsen om, at det kun må være 2-euromønter.
Disse mønter har samme tekniske karakteristika som de almindelige 2-euromønter, men udviser på den nationale side et særligt motiv af stor symbolsk betydning i national eller europæisk henseende.
Udstedende land: Spanien Anledning til erindringsmønten: UNESCO: Nationalparken Garajonay Beskrivelse af designet: Nationalparken Garajonay ligger midt på øen La Gomera, som er en del af De Kanariske Øer.
Den blev opført på listen over verdensarvssteder for at være et yderst velbevaret eksempel på laurisilva (laurbærskov), et enestående økosystem af den levende del af de gamle regnskove og varme tempererede skove, der dækkede en stor del af Europa og Nordafrika i tertiærtiden.
Mønten viser en afbildning af klippen »Roque de Agando« med vegetation fra laurbærskoven i forgrunden.
Øverst til højre og med blokbogstaver står der »ESPAÑA« og prægningsåret »2022«.
Oppe til højre er møntmærket.
I møntens ydre ring ses EU-flagets 12 stjerner.
Antal mønter, der vil blive udstedt: 1 000 000 Udstedelsesdato: Første kvartal 2022
(1) Jf.
EFT C 373 af 28.12.2001, s.
1, hvor man kan se de nationale sider af alle de mønter, der blev udstedt i 2002.
(2) Jf. konklusionerne fra Rådets møde (økonomi og finans) den 10. februar 2009 og Kommissionens henstilling af 19. december 2008 om fælles retningslinjer for de nationale sider og udstedelsen af euromønter, som er bestemt til at sættes i omløb (EUT L 9 af 14.1.2009, s. 52).